Зоя Міхайлаўна Даўгяла

Зоя Міхайлаўна Даўгяла (14 чэрвеня 1938, г. Менск — 2022) — беларускі бібліятэкар-бібліёграф.

 Біяграфія 
Нарадзілася 14 чэрвеня 1938 года ў Менску. Дачка мастака Міхаіла Даўгялы (1908—1978). Дзякуючы сяброўству бацькі з мастаком Валянцінам Волкавым, Зоя стала правобразам маленькай дзяўчынкі на ягоным знакамітым палатне «Мінск. 3-га ліпеня 1944 года».

Пасля заканчэння 10 класаў у 1955 годзе паступіла ў Мінскі бібліятэчны тэхнікум імя А. С. Пушкіна. Пасля яго заканчэння паступіла на бібліятэчны факультэт Мінскага педагагічнага інстытута імя А. М. Горкага. Яшчэ будучы студэнткай чацвёртага курса, сумяшчала вучобу з работай у бібліятэцы інстытута. Скончыла ў 1961 годзе інстытут па спецыяльнасці «Бібліятэказнаўства».

У 1961—1997 гг. працавала ў Нацыянальнай бібліятэцы Беларусі, у 1980—1994 гг. — загадчыца сектара. Займалася стварэннем эталоннага апарата для беларускага мастацтва, распрацавала схему картатэкі «Беларускае мастацтва».

Памерла ў 2022 годзе.

 Узнагароды 
За асабісты ўклад у развіццё Нацыянальнай бібліятэкі і бібліятэчнай справы адзначана Ганаровай граматай Міністэрства культуры БССР, медалём «Ветэран працы».

 Крыніцы 

Катэгорыя:Бібліятэкары Беларусі
Катэгорыя:Бібліёграфы Беларусі